شەفەق نیوز/ لە پەرستگای لالش ئەرا ئەیزیدیەیل لە قەزای شێخان
لە دهۆک، رووژ دووشەممە، دەسکریا رسوومەیل زەیتون جەڕین،  ک خوەی رسوومەیلیگ پیرووزە هەر ساڵیگ لەی مەوقە
کریەێد.
لوقمان سولەیمان وەرپرس راگەیانن پەرستگای لالش ئەرا ئاژانس
شەفەق نیوز وت: رسوومەیل لەدویای  چنین بەرەیل
زەیتون دەس وەپیکەێد لە مانگ کانون یەکەم و هەڵگردنی لەناو کیسە دەس وەپیکەێد تا رەسێدە
وەرز زەیتون جەڕین.
وتیش: خوەیبەخەشەیل خزمەت و وەهابەشی ژنەیل زەیتونەگە شوورن
و پاکیەو کەن ئیجا خریەێدە ناو کیسە وهەکاتی جارانی وە پا تلاتن دەسکریەێدە جەڕین زەیتونەگە
ئیجا روینەگەی وەگەرد ئاو تیکڵا کریەێد تا ئاوەگە کەفێدە بان روینەگە و ژنەیل روینەگە
گردەو کەن و خەنەی ناو قوتی.
وتیش: ئەو روینە تەنیا ئەرا چراخەیل ناو پەرستگای لالش وەکار
تیارن، و نشان دا ک رسوومەیل زەیتون جەڕین پیرووزە لەلای ئەیزیدیەیل جوور خزمەتیگ وە
رووشنکردن ٣٦٦ چراخ لەناو پەرستگای لالش وە دریژی ساڵەگە، و هەمیش روین زەیتونەگە ئەرا
رسوومەیل جەژنەیل لەناو پەرستگاگە وەکار تيارن.
